CELEX: 32011R1228
Language: sk
Date: 2011-11-16 00:00:00
Title: Nariadenie Európskeho parlamentu a Rady (EÚ) č. 1228/2011 zo 16. novembra 2011 , ktorým sa zrušuje nariadenie Rady (EHS) č. 429/73, ktorým sa ustanovujú osobitné opatrenia pre dovoz určitého tovaru do Spoločenstva, ktorý spadá do pôsobnosti nariadenia (EHS) č. 1059/69 a má pôvod v Turecku

8.12.2011   
            
            
               SK
            
            
               Úradný vestník Európskej únie
            
            
               L 326/17
            
         NARIADENIE EURÓPSKEHO PARLAMENTU A RADY (EÚ) č. 1228/2011
   zo 16. novembra 2011,
   ktorým sa zrušuje nariadenie Rady (EHS) č. 429/73, ktorým sa ustanovujú osobitné opatrenia pre dovoz určitého tovaru do Spoločenstva, ktorý spadá do pôsobnosti nariadenia (EHS) č. 1059/69 a má pôvod v Turecku
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 2,
   so zreteľom na návrh Európskej komisie,
   po postúpení návrhu legislatívneho aktu národným parlamentom,
   konajúc v súlade s riadnym legislatívnym postupom (1),
   keďže:
   
               (1)
            
            
               Zlepšenie transparentnosti práva Únie je podstatnou súčasťou stratégie lepšej tvorby práva, ktorú realizujú inštitúcie Únie. V tejto súvislosti je vhodné odstrániť z platných právnych predpisov tie akty, ktoré už nemajú skutočný účinok.
            
         
               (2)
            
            
               Nariadenie Rady (EHS) č. 429/73 (2) bolo prijaté na účel určenia zníženej pevnej zložky dovozného cla na spracované poľnohospodárske výrobky s pôvodom v Turecku, ktoré sa dovážajú v rámci dodatkového protokolu k Dohode o pridružení medzi Európskym hospodárskym spoločenstvom a Tureckom, ktorý bol podpísaný 23. novembra 1970.
            
         
               (3)
            
            
               Rozhodnutie Asociačnej rady ES – Turecko č. 1/95 z 22. decembra 1995 o vykonávaní záverečnej etapy colnej únie (3) stanovuje pravidlá určenia cla pre spracované poľnohospodárske výrobky s pôvodom v Turecku dovážané do Európskej únie. Nariadenie (EHS) č. 429/73 sa preto stalo zastaraným.
            
         
               (4)
            
            
               Z dôvodu právnej istoty a jasnosti by sa preto nariadenie (EHS) č. 429/73 malo zrušiť,
            
         PRIJALI TOTO NARIADENIE:
   Článok 1
   1.   Nariadenie (EHS) č. 429/73 sa zrušuje.
   2.   Zrušením aktu uvedeného v odseku 1 nie je dotknuté:
   
               a)
            
            
               zachovanie účinnosti aktov Únie prijatých na základe aktu uvedeného v odseku 1 ani
            
         
               b)
            
            
               pokračovanie platnosti zmien a doplnení, ktorými akt uvedený v odseku 1 zmenil a doplnil iné akty Únie, ktoré nie sú zrušené týmto nariadením.
            
         Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Štrasburgu 16. novembra 2011
      
         
            Za Európsky parlament
         
         
            predseda
         
         J. BUZEK
      
      
         
            Za Radu
         
         
            predseda
         
         W. SZCZUKA
      
   
   
      (1)  Pozícia Európskeho parlamentu z 13 septembra 2011 (zatiaľ neuverejnená v úradnom vestníku) a rozhodnutie Rady z 20. októbra 2011.
   
      (2)  Ú. v. ES L 59, 5.3.1973, s. 85.
   
      (3)  Ú. v. ES L 35, 13.2.1996, s. 1.